
VŠĮ RESPUBLIKINĖ VILNIAUS UNIVERSITETINĖ LIGONINĖ

SKELBIAMOS APKLAUSOS SĄLYGOS
MAŽOS VERTĖS PIRKIMAS 


MIRUSIŲJŲ TRANSPORTAVIMO IR LAIKINO SAUGOJIMO PASLAUGOS (NR.11322-1)
(CVP IS PIRKIMO NR. 9614175)

  
1. BENDROSIOS NUOSTATOS
	1.1. VšĮ Respublikinė Vilniaus universitetinė ligoninė, juridinio asmens kodas 124243848, PVM mokėtojo kodas LT242438412, adresas Šiltnamių g. 29, 04130 Vilnius (toliau - perkančioji organizacija),  vykdydama šį viešąjį pirkimą numato įsigyti pirkimo sąlygų techninėje specifikacijoje nurodytą pirkimo objektą.
	1.2. Šis mažos vertės viešasis pirkimas (toliau - pirkimas) atliekamas vadovaujantis Viešųjų pirkimų tarnybos direktoriaus įsakymu patvirtintu Mažos vertės pirkimų tvarkos aprašu (toliau – Aprašu), Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), skelbiamos apklausos sąlygos (toliau – Sąlygos) bei dokumentų paaiškinimai (patikslinimai) ir Sąlygų priedai:
[bookmark: _Hlk41557138]1.2.1. Priedas Nr.1 ,,Techninė specifikacija ir paslaugų kaina (toliau – Techninė specifikacija).
1.2.2. Priedas Nr.2 ,,Viešojo pirkimo sutarties projektas“ (toliau – Viešojo pirkimo sutarties projektas);
1.2.3. Priedas Nr.3 ,,Tiekėjo/subtiekėjo deklaracija“ (toliau – Tiekėjo/subtiekėjo deklaracija).
[bookmark: _Hlk140044834]1.2.4. Priedas Nr.4 ,,Pirkimo dokumentuose nustatytų kvalifikacinių reikalavimų atitikties deklaracija“.
1.3. Vartojamos sąvokos, apibrėžtos  VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ 	(Viešųjų pirkimų tarnybos direktoriaus 2019 m. sausio 24 d. įsakymo Nr. 1S-13 redakcija).
	1.4. Pirkimas vykdomas skelbiamos apklausos būdu naudojantis Centrinės viešųjų pirkimų informacinės sistemos priemonėmis (toliau - CVP IS). Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu https://viesiejipirkimai.lt .
	1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
	1.6. Tiesioginį ryšį su tiekėjais įgaliotas palaikyti perkančiosios organizacijos atstovas Robertas Urmanavičius, tel. (8 5) 236 20 26, el. p. robertas.urmanavicius@rvul.lt , Šiltnamių g. 29, 04130 Vilnius.
1.7. Tiekėjai, dalyvaujantys pirkime, bus šalinami, jeigu:
(a) tiekėjas/subtiekėjas (ar bent vienas iš tiekėjų grupės narių) yra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;
(b) tiekėjas/subtiekėjas (ar bent vienas iš tiekėjų grupės narių) yra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;
(c) tiekėjas yra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;
	(d) a)-c) punktuose išvardyti subjektai dalyvauja subtiekėjais, tiekėjais ar subjektais, kurių pajėgumais remiasi tiekėjas, tais atvejais kai jiems tenka daugiau kaip 10 % sutarties vertės.
	
2. PIRKIMO OBJEKTAS
	2.1. Šio pirkimo objektas yra Mirusiųjų transportavimo ir laikino saugojimo paslaugos, kaip apibrėžta pirkimo Techninėje specifikacijoje (toliau – paslaugos).
	2.2. Pirkimas neskaidomas į pirkimo dalis 
	2.3. Pasiūlymas turi būti pateiktas visai Techninėje specifikacijoje nurodytai apimčiai, neskaidant jos smulkiau.
	2.4. Reikalavimai pirkimo objektui nurodyti pirkimo sąlygų priede „Techninė specifikacija ir pasiūlymo kaina“ ir priede „Viešojo pirkimo sutarties projektas“. Pirkimo sąlygų techninėje specifikacijoje galimai nurodyti (jei yra) konkretūs modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, ar prekių ženklai, patentai, tipai, konkreti kilmė ar gamyba, yra tik informacinio pobūdžio ir tiekėjas nėra įpareigotas siūlyti ir/ar naudoti konkrečių gamintojų produkciją, o standartai gali būti taikomi lygiaverčiai nurodytiems. Lygiavertiškumo įrodymas yra tiekėjo pareiga.
	2.5. Tiekėjo įsipareigojimų įvykdymo vieta yra Šiltnamių g. 29, 04129 Vilnius, perkančiosios organizacijos atstovo nurodytose vietose.
	
KVALIFIKACIJOS IR PAŠALINIMO PAGRINDŲ NEBUVIMO TIKRINIMAS, APLINKOS APSAUGOS VADYBOS SISTEMOS REIKALAVIMAI
3.1. Perkančioji organizacija atmeta tiekėjo pasiūlymą, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (VPĮ 46 straipsnio 21 dalis). 
	3.2. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties nustatytiems reikalavimams dėl pašalinimo pagrindų nebuvimo. Tiekėjas savo pasiūlyme deklaruoja pirkimo sąlygų 3.1 punkte nurodyto pašalinimo pagrindo nebuvimą.	
[bookmark: _Hlk140041233]	3.3. Kartu su pasiūlymu teikiama pirkimo dokumentuose nustatytų kvalifikacinių reikalavimų atitikties deklaracija (deklaracijos forma pateikiama Pirkimo sąlygų 4 priede).
	3.4. Prieš nustatydama laimėjusį pasiūlymą, perkančioji organizacija reikalaus, kad ekonomiškai naudingiausią pasiūlymą pateikęs dalyvis pateiktų aktualius dokumentus, patvirtinančius jo atitiktį toliau nurodytiems kvalifikaciniams reikalavimams:
	Eil.
Nr.
	Tiekėjo techninio ir profesinio pajėgumo kvalifikaciniai reikalavimai 
	Kvalifikacinius reikalavimus įrodantys dokumentai

	3.4.1.
	Tiekėjas, kiekvienas tiekėjų grupės narys, jeigu pasiūlymą teikia ūkio subjektų grupė, ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti, turi teisę verstis žmogaus palaikų vežimo ir žmogaus palaikų laikymo veikla.

Teisinis pagrindas: Lietuvos Higienos normos HN 91:2013, patvirtintos LR Sveikatos apsaugos ministro 2023-05-27 įsakymu Nr. V-539, 3 punktas. 
	Nacionalinio visuomenės sveikatos centro prie LR Sveikatos apsaugos ministerijos išduotas galiojantis leidimas-higienos pasas žmogaus palaikų laidojimo paslaugai (laikymui) teikti. 
Pateikiamas skenuotas dokumentas elektroninėje formoje.

	3.4.2.
	Tiekėjas arba bent vienas tiekėjų grupės narys arba kitas ūkio subjektas, kurio pajėgumais remiamasi tiekėjas pagal jų prisiimamus įsipareigojimus pirkimo sutarčiai vykdyti, turi nuosavybės teise turėti arba nuomotis (ar kitais pagrindais naudoti) sutarčiai vykdyti reikalingą įrangą, užtikrinančią ne mažiau kaip 20 (dvidešimt) mirusiųjų asmenų palaikų laikiną laikymą (saugojimą) vienu metu .
Palaikų laikino saugojimo vieta turi būti įrengta Vilniaus miesto savivaldybės teritorijoje ar ne toliau nei 10 km nuo Vilniaus miesto ribos
	Pateikiama įmonės vadovo parašu ir antspaudu patvirtinta pažyma apie tai, kad įmonė turi paslaugai teikti reikiamą įrangą kartu su patvirtinančiais dokumentais (pvz., nuosavybės/nuomos/panaudos ir pan. sutartys, ir pan.)


 	3.5. Atitiktį kvalifikacijos reikalavimams patvirtinančių dokumentų bus prašoma tik iš to dalyvio, kurio pasiūlymas pagal vertinimo rezultatus gali būti pripažintas laimėjusiu. Perkančiajai organizacijai paprašius, dalyvis, kurio pasiūlymas gali būti pripažintas laimėjusiu, turės pateikti savo, tiekėjų grupės partnerių (jeigu pasiūlymą teikia tiekėjų grupė), subtiekėjų, kurių pajėgumais remiasi tiekėjas (jei pasitelkiami), reikalaujamus kvalifikacijos kriterijus pagrindžiančius dokumentus. Jeigu dalyvis, kurio pasiūlymas gali būti pripažintas laimėjusiu, atitiks perkančiosios organizacijos keliamus kvalifikacijos reikalavimus, kitų dalyvių kvalifikacija nebus tikrinama.
	3.6. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
	3.7. Savo pasiūlyme tiekėjas turi nurodyti, kokius subtiekėjus / subteikėjus / subrangovus jis ketina pasitelkti, jei pasitelks. Jei bendrą pasiūlymą pateikia ūkio subjektų grupė, veikianti jungtinės veiklos sutarties pagrindu, šių Konkurso sąlygų 3.4.1, 3.4.2 punktuose nustatytus kvalifikacijos reikalavimus turi atitikti bent vienas ūkio subjektų grupės narys arba visi ūkio subjektų grupės nariai kartu.
	3.8. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.
	3.9. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

	4. ŪKIO SUBJEKTŲ GRUPĖS DALYVAVIMAS, rėmimasis kitų ūkio subjektų pajėgumais
	4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
	4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
	4.3. Tiekėjas gali remtis kitų ūkio subjektų pajėgumais, kurių kvalifikacija remiasi siekdamas atitikti pirkimo dokumentuose perkančiosios organizacijos nustatytus kvalifikacijos reikalavimus: reikalavimą turėti specialų leidimą arba būti tam tikrų organizacijų nariu (tik norminiuose teisės aktuose nustatytais atvejais ir apimtimi); finansinio ir ekonominio pajėgumo reikalavimus; techninio ir profesinio pajėgumo reikalavimus.
	4.4. Remdamasis kitų ūkio subjektų pajėgumais, tiekėjas neatsižvelgia į tai, koks teisinis ryšys sieja tiekėją ir tą ūkio subjektą, kurio pajėgumais jis remiasi.
	4.5. Kai tiekėjas pageidauja remtis kitų ūkio subjektų pajėgumais, jis privalo perkančiajai organizacijai pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami per visą pirkimo sutarties vykdymo laikotarpį. Įrodymui pateikiamos sutarčių, ketinimo protokolų ar kitų dokumentų kopijos, kurios patvirtintų, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.
	4.6. Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus, perkančioji organizacija reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. Įrodymui pateikiamos sutarčių ar kitų dokumentų kopijos.
4.7. Jeigu tiekėjas ketina kvalifikacijos reikalavimų atitikčiai ir pirkimo sutarties vykdymui pasitelkti specialistą – fizinį asmenį, tačiau laimėjimo ir pirkimo sutarties sudarymo atveju neketina jo įdarbinti, tokiu atveju specialistas (fizinis asmuo) pasiūlyme turi būti nurodomas kaip subtiekėjas (pateikiant įrodymus, kad jo ištekliai bus prieinami ir galimi naudoti visą pirkimo sutarties vykdymo laikotarpį).
4.8. Jeigu tiekėjas ketina kvalifikacijos reikalavimų atitikčiai ir pirkimo sutarties vykdymui pasitelkti specialistą – fizinį asmenį, kurį laimėjimo ir pirkimo sutarties sudarymo atveju ketina įdarbinti, jis turi būti nurodytas pasiūlyme kaip siūlomas specialistas (kvazisubtiekėjas) ir tiekėjas iki pateikiant pasiūlymą turėtų sudaryti su šiuo specialistu susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir pirkimo sutarties sudarymo atveju specialistas bus įdarbintas. Šiuos dokumentus tiekėjas pateikia kartu su pasiūlymu.
	4.9. Tais atvejais, kai tiekėjas remdamasis ekonominiais ir (arba) finansiniais pajėgumais sumuoja visų ūkio subjektų pajėgumus, perkančioji organizacija reikalauja, kad visų tų ūkio subjektų atsakomybė būtų solidari. Įrodymui pateikiamos sutarčių ar kitų dokumentų kopijos.

	5. PASIŪLYMŲ RENGIMAS, PATEIKIMAS, KEITIMAS
	5.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
	5.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	5.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, xlsx, docx ir kt.).
	5.4. Pasiūlymas turi būti pateiktas iki CVP IS nurodyto pasiūlymų pateikimo termino pabaigos.
	5.5. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	5.6. Pasiūlymas turi būti pateikiamas lietuvių kalba. Su užsienio kalbomis (išskyrus anglų kalbą) pateikiamais dokumentais pasiūlyme turi būti pateiktas jų vertimas į lietuvių kalbą, patvirtintas vertėjo parašu ir, jei turi, vertimo biuro antspaudu arba tiekėjo vadovo ar jo įgalioto asmens parašu. Perkančiajai organizacijai paprašius, tiekėjas privalo pateikti dokumentų anglų kalba vertimą į lietuvių kalbą.
	5.7. Pasiūlymas turi galioti ne trumpiau nei 3 mėnesius nuo konkurso pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
	5.8. Pasiūlyme nurodomi įkainiai/kaina pateikiami eurais. Apskaičiuojant įkainį/kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo įkainius/kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui. 
	5.9. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS ir praneša prie pirkimo CVP IS prisijungusiems tiekėjams.
	5.10. Pasiūlymas turi būti pateikiamas CVP IS priemonėmis užpildant pasiūlymo formą ir prie jos pridedant visus pasiūlymo formoje ir pirkimo dokumentuose reikalaujamus pateikti dokumentus:
5.10.1. Jungtinės veiklos sutarties kopija (jeigu pasiūlymą teikia ūkio subjektų grupė);
5.10.2. Įgaliojimas pateikti pasiūlymą (jeigu pasiūlymą pateikia ne tiekėjo vadovas);
5.10.3. Užpildyta tiekėjo deklaraciją pagal pirkimo sąlygų priede pateiktą formą dėl Tarybos Reglamente (ES) 833/2014 nurodytų sąlygų nebuvimo (deklaracijos forma pateikiama Pirkimo sąlygų 3 priede);
5.10.4. kvalifikacinių reikalavimų atitikties deklaracija (deklaracijos forma pateikiama Pirkimo sąlygų 4 priede).
	5.11. Tiekėjo pasiūlymą sudaro CVP IS priemonėmis pateiktos informacijos, dokumentų visuma.
5.12. Perkančioji organizacija reikalauja visą pasiūlymą pasirašyti galiojančiu kvalifikuotu parašu. 
	5.13. Tiekėjas pasiūlymo formoje turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu (taip pat žr. https://vpt.lrv.lt/uploads/vpt/documents/files/LT_versija/E_vedlys/4_convenience/VPI_20str.pdf). Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Jei tiekėjas nenurodo konfidencialios informacijos, laikoma, kad pasiūlymas yra nekonfidencialus. 
	5.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.
 	5.15. Pirkimo procedūros metu perkančioji organizacija turi teisę prašyti CVP IS priemonėmis, kad tiekėjai pratęstų pasiūlymų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti. 

	6. PASIŪLYMŲ ŠIFRAVIMAS
	6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
	6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.
	6.1.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
	6.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
	
	7. PASIŪLYMŲ GALIOJIMO UŽTIKRINIMAS
	7.1. Pasiūlymo galiojimo užtikrinimas nereikalaujamas. 

	8. PIRKIMO DOKUMENTŲ PAAIŠKINIMAS IR PATIKSLINIMAS
	8.1. Tiekėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus. 
	8.2. Perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 2 darbo dienoms iki pasiūlymų pateikimo termino pabaigos.
	8.3. Tiekėjo prašymu (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar pataisymai) pateikiami CVP IS priemonėmis, jei jų paprašyta laiku. Paaiškinimai ar pataisymai yra neatsiejama pirkimo dokumentų dalis.
	8.4. Perkančioji organizacija, paaiškindama ar pataisydama pirkimo dokumentus, privalo užtikrinti tiekėjų anonimiškumą, t.y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
	8.5. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (pataisyti) pirkimo dokumentus CVP IS priemonėmis.
	8.6. Tuo atveju, kai pataisoma skelbime apie pirkimą paskelbta informacija (jei taikomas), perkančioji organizacija privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.
	8.7. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.
	8.8. Perkančioji organizacija nerengs susitikimų su tiekėjais dėl pirkimo dokumentų paaiškinimo.
	8.9. Perkančioji organizacija nerengs pirkimo objekto apžiūros.

	9. SUSIPAŽINIMAS SU GAUTAIS PASIŪLYMAIS
	9.1. Pirminis susipažinimas su CVP IS priemonėmis pateiktais tiekėjų pasiūlymais vyks 45 min. po CVP IS nurodytos pasiūlymų pateikimo termino pabaigos. 
	9.2. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.
	
	10. PASIŪLYMŲ NAGRINĖJIMAS
	10.1. Pateiktus pasiūlymus nagrinėja, vertina ir palygina pirkimo organizatorius šia tvarka:
	10.1.1. patikrina, ar tiekėjo pasiūlyme nurodyta kaina nėra per didelė ir perkančiajai organizacijai nepriimtina;
10.1.2. nagrinėja ar pasiūlymas atitinka pirkimo dokumentuose nustatytus reikalavimus, nesusijusius su pirkimo objektu; 
10.1.3. patikrina, ar tiekėjo pasiūlyme  nėra nurodytos kainos apskaičiavimo klaidų
10.1.4. nustato, ar tiekėjo siūlomas pirkimo objektas atitinka pirkimo dokumentuose nustatytus reikalavimus;
	10.1.5. tikrina ar nebuvo pasiūlyta neįprastai maža kaina. Jeigu ekonomiškai naudingiausią pasiūlymą pateikusio tiekėjo pasiūlyme nurodyta kaina (jos sudedamosios dalys) atrodo neįprastai maža, pirkimo organizatorius CVP IS susirašinėjimo priemonėmis kreipiasi į tiekėją, kad ją pagrįstų, vadovaujantis VPĮ 57 straipsnio 2 ir 3 dalių nuostatomis;
	10.1.6. galimo laimėtojo prašo pateikti pirkimo sąlygose nurodytus dokumentus patvirtinančius tiekėjo atitikimą pirkimo sąlygose nustatytiems kvalifikaciniams reikalavimams. Gavęs dokumentus, pirkimo organizatorius patikrina, ar tiekėjo kvalifikacija atitinka pirkimo sąlygose nustatytus reikalavimus;
	10.1.7. sudaro pasiūlymų eilę ir nustato pirkimo laimėtoją;
	10.1.8. tiekėją, kurio pasiūlymas pripažintas laimėjusiu, kviečia sudaryti pirkimo sutartį.
10.2. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo sąlygų reikalavimams ar šių dokumentų ar duomenų trūksta, perkančioji organizacija prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai gali būti tikslinami, aiškinami ar papildomi  vadovaujantis Viešųjų pirkimų tarnybos nustatytomis taisyklėmis „Pasiūlymų patikslinimo, papildymo ir paaiškinimo taisyklės“.
	10.3. Perkančioji organizacija reikalauja, kad ekonomiškai naudingiausią pasiūlymą pateikęs dalyvis pagrįstų pasiūlyme nurodytą paslaugų ar jų sudedamųjų dalių kainą, jeigu jos atrodo neįprastai mažos. Pasiūlyme nurodyta paslaugų kaina visais atvejais turi būti laikoma neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį.
	10.4. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.
	
	11. ELEKTRONINIS AUKCIONAS ARBA DERYBOS
	11.1. Elektroninis aukcionas nerengiamas.
	11.2. Derybos nebus vykdomos.

	12. PASIŪLYMŲ ATMETIMO PRIEŽASTYS
	12.1. Perkančioji organizacija atmeta pasiūlymą, jeigu yra bent viena iš šių sąlygų:
	12.1.1. tiekėjas pasiūlymą ar jo dalį pateikė ne CVP IS priemonėmis;
	12.1.2. pasiūlymas neatitinka pirkimo dokumentuose nustatytų reikalavimų;
12.1.3. pasiūlymą pateikęs tiekėjas neatitinka pirkimo sąlygose nustatytų kvalifikacinių reikalavimų, arba perkančiosios organizacijos prašymu per perkančiosios organizacijos nustatytą terminą nepateikė ar nepatikslino pateiktų netikslių ar neišsamių duomenų apie atitikimą nustatytiems kvalifikaciniams reikalavimams;
	12.1.4. pasiūlyta kaina yra per didelė ir nepriimtina;
	12.1.5. dalyvis per perkančiosios organizacijos nurodytą terminą nepatikslino ir/ar nepapildė ir/ar nepaaiškino pasiūlymo informacijos kaip nurodyta pirkimo sąlygų 10.2 punkte; 
	12.1.6. pateiktame pasiūlyme nurodyta kaina yra neįprastai maža ir dalyvis, perkančiosios organizacijos prašymu, nepateikia tinkamų kainos pagrįstumo įrodymų;
	12.1.7. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;
	12.1.8. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus;
12.1.9. jei yra bent viena iš ES Tarybos Reglamente 833/2014 nustatytų sąlygų:
(a) tiekėjas/subtiekėjas (ar bent vienas iš tiekėjų grupės narių) yra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga; 
(b) tiekėjas/subtiekėjas (ar bent vienas iš tiekėjų grupės narių) yra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;
	(c) tiekėjas yra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu.
(d) a)-c) punktuose išvardyti subjektai dalyvauja subtiekėjais, tiekėjais ar subjektais, kurių pajėgumais remiasi tiekėjas, tais atvejais kai jiems tenka daugiau kaip 10 % sutarties vertės.
	12.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
	13. PASIŪLYMŲ VERTINIMAS IR PALYGINIMAS
	13.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.
	13.2. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija turi pati sumokėti pridėtinės vertės mokestį (toliau – PVM) už įsigytą pirkimo objektą į valstybės biudžetą, šis mokestis turi būti įskaičiuojamas į pasiūlymo kainą. Jei tiekėjas pateikiant pasiūlymą mokesčio neįskaičiavo, mokestį įskaičiuoja perkančioji organizacija lygindama pasiūlymus.
	
	14. PASIŪLYMŲ EILĖ IR LAIMĖTOJO NUSTATYMAS
	14.1. Pasiūlymai eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.
	14.2. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina. 
	14.3. Tais atvejais, kai pasiūlymą pateikė tik vienas tiekėjas arba įvertinus pasiūlymus liko tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.
	14.4. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
	14.5. Pirkimo sutartis sudaroma netaikant pirkimo sutarties sudarymo atidėjimo termino.
	14.6. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimo (jei reikalaujama pirkimo sąlygų priede), arba iki perkančiosios organizacijos nurodyto laiko neatvyksta sudaryti sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju, perkančioji organizacija siūlo sudaryti pirkimo sutartį tiekėjui, kurio pasiūlymas pagal pirkimo organizatoriaus patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.	

	15. PRETENZIJŲ IR SKUNDŲ NAGRINĖJIMAS
15.1. Tiekėjas, kuris mano, kad  perkančioji organizacija nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.
15.2 Tiekėjas, norėdamas iki pirkimo sutarties sudarymo teisme ginčyti perkančiosios organizacijos sprendimus ar veiksmus, pirmiausia elektroninėmis priemonėmis turi pateikti pretenziją perkančiajai organizacijai. 
15.3 Pretenzijos pateikimo perkančiajai organizacijai, prašymo pateikimo ar ieškinio pareiškimo teismui terminai nustatyti VPĮ 102 straipsnyje.

	16. PIRKIMO SUTARTIES PASIRAŠYMAS IR SĄLYGOS
	16.1. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia pasirašyti pirkimo sutartį. 
	16.2. Pirkimo sutarties sąlygos pateikiamos pirkimo sąlygų priede „Viešojo pirkimo sutarties projektas“. 
	
	17.PIRKIMO SĄLYGŲ PRIEDAI
	17.1. Prie pirkimo sąlygų pridedami šie priedai:
[bookmark: _Hlk44422783]	17.1.1. Priedas Nr. 1 ,,Techninė specifikacija ir paslaugų kaina“:
	17.1.2. Priedas Nr. 2 ,,Viešojo pirkimo sutarties projektas“.
17.1.3 Priedas Nr. 3 ,,Tiekėjo/subtiekėjo deklaracija“.
17.1.4. Priedas Nr.4 ,,Pirkimo dokumentuose nustatytų kvalifikacinių reikalavimų atitikties deklaracija“.
		
